Liena

A parola liana rendreita enta este articlo, ta las plantas que pinchan en os árbols d'a selva, se veiga Planta enfiladera.
Una liena (variant fonetica documentada en aragonés central: liana Artur Quintana i Font: El Aragonés nuclear de Nerín y Sercué (Valle de Vio), Gara d'Edizions, Zaragoza, 2007. ISBN 978-84-8094-060-3.) ye lo nombre popular en aragonés ta denominar un aria exposada d'un mesmo estrato duro de flysch, que per ixo forma una superficie de penya contina y esposada a lo tempero, evocando-se una losa.

En a cultura tradicional, as lienas (como tamién as leneras) yeran o puesto d'extracción de cualques materials importants en a construción d'edificios en a montanya aragonesa. Con motivo de que ixas estructuras amaneixen normalment per fenomenos d'erosión y ixo no be pasa en os terrenos planos, as lienas s'apareixen cuasi siempre inclinadas en l'Alto Aragón, en as baixants de cualques monts.

Tamién per mor d'ixa inclinación o termin s'ha quiesto emplegar muito como sinonimo de liestra, que ixo ye, faixas de monte u versants que per estar petrosas u de terreros que las faigan imposibles de cultrar se consideran improductivas. A sobén, tamién se dicen lienas as leras u losas de penya de grans dimensions, que tradicionalment s'extrayiban ta fer-ne cualques piezas d'os molins, como la cul d'a baseta en os que feban olio, u la lera de tierra en os fogarils tradicionals, posiblement per un uso metonimico a partir d'o puesto natural d'on se ne quitan (a liena propiament dita).

A relación lexica d'entre la liena que definímos en o medio natural, y la liena d'os lenatos (que en muitos lugars se i diz, especificament, «lenastro» u «lenastra», que caldría considerar un termino mes especifico) posiblement tamién se basa en ixa relación metonimica respective a lo puesto d'on se ye quitada: una liena propiament dita u bella lenera.

 Se veiga tamién 
 Fener.
 Fitero (paisache).
 Glera.
 Lastra.
 Lenastra.
 Lenera.
 Lera.
 Tartera.

 Referencias 

Categoría:Estratigrafía
Categoría:Toponimia